wickkiey/tamil-wikipedia-markdown huggingface dataset:
# முகப்பேர்



**முகப்பேர்** (*Mogappair*) என்பது வடமேற்கு சென்னையின் வளர்ந்துவரும் ஒரு குடியிருப்புப் பகுதியாகும். இது சென்னை மாநகரின் அம்பத்தூர் பகுதிக்கு உட்பட்டது ஆகும். முகப்பேரைச் சுற்றி பாடி, அம்பத்தூர் மற்றும் மண்ணூர்பேட்டை ஆகிய தொழிற்பேட்டைகள் உள்ளன.  
உயர்தர பள்ளிகள் மற்றும் சிறப்பு வாய்ந்த மருத்துவமனைகளின் இருப்பிடமாகவும் புதிய தகவல் தொழில்நுட்ப நிறுவனங்களாலும் இப்பகுதி பிரபலமடைந்து வருகிறது. சில காலத்திற்கு முன் சிற்றூராய் இருந்த முகப்பேர் அண்மையில் சென்னை மாநகராட்சியின் வசம் வந்தது.  

## மேலும் பார்க்க
- சென்னை
# தொல்லியல் அருங்காட்சியகம், பூண்டி



**பூண்டி தொல்லியல் அருங்காட்சியகம்** சென்னைக்கு அருகிலுள்ள பூண்டி பகுதியில் அமைந்த தொல்லியல் அருங்காட்சியகம் ஆகும். 1985ல் தமிழகத்தில் கிடைத்த வரலாற்றுக்கு முற்பட்ட கற்கால ஆயுதங்களை காட்சிப்படுத்தும் நோக்கில் இது திறக்கப்பட்டது.  

## காட்சிப் பொருட்கள்
இங்கு பழங்கற்கால கருவிகள், புதிய கற்கால கொடாரிகள், பெருங்கற்கால பானைகள், சுடுமண் ஈமப்பேழைகள், முக்காலித் தாழி, இரும்பு கோடாரிகள், இரும்பு குழாய்களை செய்வதற்கான வார்ப்புருக்கள் போன்றவை காட்சிக்கு வைக்கப்பட்டுள்ளன.  

## மூலம்
- http://www.tnarch.gov.in/sitemus/mus6.htm
# கொந்தளிப்பு ஓட்டம்



from an airplane wing]]  

பாய்ம இயக்கவியலில், **கொந்தளிப்பு** அல்லது **கொந்தளிப்பு ஓட்டம்** (**வரிச்சீரற்ற ஓட்டம்**, **turbulence**) என்பது குழப்பமான மற்றும் வாய்ப்பியற் பண்பு மாற்றங்களால் பண்பாயப்படுகிறது. இது குறை உந்தப் பரவல், அதி உந்தச் சலனம், மற்றும் கால-வெளியில் அழுத்தம் மற்றும் திசைவேகம் ஆகியவற்றின் சடுதியான மாற்றங்களை உள்ளடக்கியது. நோபல் பரிசு பெற்ற ரிச்சர்டு ஃபெயின்மான் என்பாரின் கூற்றுப்படி, *கொந்தளிப்பானது இன்னும் தீர்க்கப்படாத முக்கியமான செவ்வியல் இயற்பியல் புதிராகும்*. பாய்ம மூலக்கூறுகளின் பிசுக்குமையினால் பாய்வின் இயக்க ஆற்றல் மெதுவாகக் குறைந்து முற்றிலும் அற்றுப் போனால் அது வரிச்சீர் ஓட்டம் எனப்படும். பரிமாணமற்ற எண்ணான ரெனால்ட்ஸ் எண்ணை (Re) கொந்தளிப்புடன் தொடர்புபடுத்துமாறு தீர்க்கமான கொள்கை/கோட்பாடுகள் ஏதும் இன்னும் வடிவமைக்கப்படவில்லையெனினும், ரெனால்ட்ஸ் எண் 100000-க்கு அதிகமான பாய்வுகள் கொந்தளிப்புப் பாய்வுகளாக உள்ளன; அதற்குக் குறைவான ரெனால்ட்ஸ் எண் கொண்ட பாய்வுகள் பெரும்பாலும் வரிச்சீர் ஓட்டங்களாக இருக்கின்றன. பாய்சுவல் ஓட்டத்தில், உதாரணமாக, ரெனால்ட்ஸ் எண் 2040-க்கு மேலாகவே நீடித்து நிலைக்கும் கொந்தளிப்புப் பாய்வை உருவாக்கலாம்; மேலும், பொதுவாக 3000 வரையிலான ரெனால்ட்ஸ் எண் வரை வரிச்சீர் ஓட்டமும் கொந்தளிப்பு ஓட்டமும் ஊடாடி இருக்கும். கொந்தளிப்பு ஓட்டத்தில், வெவ்வேறு அளவிலான நிலையா சுழிப்புகள் உருவாகி ஒன்றோடொன்று இடைவினைபுரியும். மேலும், எல்லைப்படலத்தால் உருவாகும் இழுவையும் அதிகரிக்கிறது. எல்லைப்படல பாய்வுப் பிரிவின் கட்டமைப்பும் அமைவிடமும் அடிக்கடி மாறுகின்றன, அதனால் இழுவைக் குறைவும் சில நேரங்களில் ஏற்படுகிறது. வரிச்சீர் ஓட்டத்திலிருந்து கொந்தளிப்பு ஓட்டத்திற்கு பாய்வு மாற்றமானது ரெனால்ட்ஸ் எண்ணால் கட்டுப்படுத்தப்படவில்லையெனினும், திடப்பொருளின் அளவு அதிகரிக்கப்பட்டாலோ, பாய்மத்தின் பிசுக்குமை குறைக்கப்பட்டாலோ, அல்லது பாய்மத்தின் அடர்த்தி அதிகரிக்கப்பட்டாலோ அவ்வகையான பாய்வு மாற்றம் மீண்டும் ஏற்படுகிறது.  

## குறிப்புதவிகள்
# நாகபந்தம்

**நாக பந்தம்** என்பது ஓவியப்பா வகைகளில் ஒன்று. ஓவியப் பாவினைச் சித்திரக்கவி என்பர். *நாகப்பிணை* என இதனைத் தனித்தமிழ்ச் சொற்களால் குறிப்பிடலாம். 2, 4, 8 என நாகப்பாம்புகள் ஒன்றோடொன்று பின்னிக்கொண்டிருப்பது போலப் படம் வரையப்படும். பாடல் ஒன்றின் எழுத்துக்கள் நாகங்களின் தலையிலிருந்து வால் வரையில் உள்ள கட்டங்களில் எழுதப்பட்டிருக்கும். எந்த நாகத்தின் தலையிலிருந்து படித்தாலும் அதே பாடல் வரும்படி பாடலின் அமைப்பு இருக்கும். சொல்வளம் மிக்கவர் இதனைப் பாடுவார்.  

- ஒற்றைநாக பந்தம் (ஒரு நாகம் 2, 3, 4 இடங்களில் இணைப்பு வரும்படி வரையப்பட்ட படத்தில் அமையும் பாடல்)
- இரட்டைநாக பந்தம்
- முந்நாக மந்தம்
- நானாக பந்தம்
- எண்ணாக பந்தம் (அட்டநாக பந்தம்)
# அட்டநாக பந்தம்


**அட்டநாக பந்தம்** என்பது ஓவியப்பா வகைகளில் ஒன்று. எட்டு நாகப்பாம்புகள் ஒன்றோடொன்று பின்னிக்கொண்டிருப்பது போலப் படம் வரையப்படும். பாடல் (கவிதை) ஒன்று அந்தப் பிணைப்பினூடே நுழைந்து படிக்கும்போது பாடல் பொருந்தி வருமாறு ஓவியப்பா அமைந்திருக்கும். பாடலைப் பாம்பின் தலையில் தொடங்கி வால் வரையில் சென்று படித்துக்கொள்ள வேண்டும்.  

சொல்வளம் மிக்கவர் இதனைப் பாடுவர். ஓவியப் பாவைச் சித்திரக்கவி என்பர்.  

ஔவை சண்முகம் பற்றி திருவையாறு அப்துல்கபூர் சாயபு இருபதாம் நூற்றாண்டில் பாடிய சித்திரக்கவி நூல் ஒன்று உண்டு. சொல்லணிப் பாடல்களில் நாட்டம் கொண்ட தமிழழகன் பாடிய பாடல் ஒன்று இங்குத் தரப்பட்டுள்ளது.  
;தமிழழகன் கவிதை  
:பாரதி*க்* கெல்லை  
:பாரு*க்*குளே இல்லை  
இதனைப் பாடுவதற்கு இவர் கூறும் எளிய வழி  
- 15 எழுத்தில் ஈரடிக் கவிதை அமையவேண்டும்
- 4ஆவது எழுத்தும், 10ஆவது எழுத்தும் ஒரே எழுத்தாக இருக்கும்படி பார்த்துக்கொள்ள வேண்டும்.
இதனைப் பொருத்திப் பார்த்து அறிந்துகொள்க  
:நாரண**<big>னை</big>** நாடு  
:பூரண**<big>னை</big>**க் கொண்டாடு  

மாம்பழக் கவிச்சிங்க நாவலர், அட்டநாக பந்தம், சதுரங்க பந்தம் முதலியவற்றிற்கு இலக்கணம் வகுத்துள்ளார்  

## அடிக்குறிப்பு
# விஜயபாகு

**விஜயபாகு** என்பது இலங்கையை ஆண்ட மன்னர்கள் வைத்துக் கொள்ளும் பெயராகும்.  

;விஜயபாகு என்னும் பெயருள்ள இலங்கை மன்னர்கள்  
1. முதலாம் விஜயபாகு
1. இரண்டாம் விஜயபாகு
1. மூன்றாம் விஜயபாகு
1. நான்காம் விஜயபாகு
1. ஐந்தாம் விஜயபாகு
1. ஆறாம் விஜயபாகு
1. ஏழாம் விஜயபாகு
# உபதேச ரத்தினமாலை வியாக்கியானம்

உபதேச ரத்தினமாலை என்னும் நூல் 15ஆம் நூற்றாண்டில் மணவாள மாமுனி செய்தது. இதற்கு விரிவுரையாக எழுதப்பட்டதே உபதேச ரத்தினமாலை வியாக்கியானம்.  
- இந்த நூலின் காலம் 16ஆம் நூற்றாண்டு.
- இந்ந விரிவுரையை எழுதியவர் பிள்ளை லோகஞ்சீயர்.
:பெரியவாச்சான் பிள்ளை திவ்வியப் பிரபந்தம் முழுமைக்கும் விரிவுரை எழுதினார்.  

:நஞ்சீயரோ நாலிரண்டுக்கு மட்டும் விரிவுரை எழுதியுள்ளார். நாலிரண்டு என்பது ஒரு சொல். இது ஒரு மரபுத்தொடர். சில என்னும் பொருளைத் தரும். எட்டு என்றோ, ஆறு என்றோ பொருள் தரும் சொல் அன்று.  
;விரிவுரைப் பகுதிகள்  
:திருப்பாவை  
:கண்ணி நுண் சிறுதாம்பு  
:(பின்னையும் உண்டாகில் கண்டுகொள்க)  
என இவரே இவ்வரது விரிவுரைகள் யாவை எனக் குறிப்பிட்டுள்ளார்.  

;விரிவுரைப் பாங்கு  
- இவற்றின் தனியன் பாடல்களுக்கும் இவர் விரிவுரை எழுதியுள்ளால்.
- நம்மாழ்வார் பாடல் திராவிட வேதமானால் இந்த நூல் அந்த வேதத்தின் அங்கம்.
;நடை  
- ஆதித்யாதத்திற்கு அருணோதயம் போலே, வகுள பூஷண பாஸ்கரோதயத்துக்கு முன்னே வந்து அவதரித்த மதுரகவியாழ்வார், திருமங்கையாழ்வார் அவதரித்த குறையலூர் மண்ணியாற்றின் ஜல ஸம்ருத்தியை உடையது.
## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005
## அடிக்குறிப்பு
# செயிண்ட் டொமிங்கு



**செயிண்ட்-டொமிங்கு ** (*Saint-Dominge*) கரீபியன் தீவான லா எசுப்பானியோலாவில் 1659 முதல் 1809 வரை அமைந்திருந்த ஓர் பிரெஞ்சுக் குடியேற்றப் பகுதியாகும். எசுப்போனியோலாவின் மேற்குப் பகுதியையும் டோர்ட்டுகா தீவுகளையும் 1659 முதல் பிரான்சு குடிமைப்படுத்தி யிருந்தது. எசுப்பானியாவுடன் ஏற்பட்ட ரைசுவிக் உடன்பாட்டின்படி தீவின் மேற்குப்பகுதியிலும் 1795ஆம் ஆண்டில் முழுமைக்கும் பிரான்சின் இந்த ஆளுமையை எசுப்பானியா அங்கீகரித்தது. 1795 முதல் 1804 வரை பிரான்சின் முழுமையான கட்டுப்பாட்டில் எசுப்போனியோலா தீவு இருந்தது. 1804இல் மேற்குப் பகுதியிலிருந்து விலகிக்கொள்ள எயித்தியக் குடியரசு அமைந்தது. இத்தீவின் கிழக்குப் பகுதியை 1809ஆம் ஆண்டு பிரான்சு எசுப்பானியாவிற்கு திருப்பியது.
# உபதேசத் திருநாமம்


**உபதேசத் திருநாமம்** என்னும் நூல் 89 பாடல்களைக் கொண்ட நூல்.  

இது ஏட்டுச் சுவடியாகவே உள்ளது.  

இந்த நூலில் அதன் ஆசிரியர் பெயர் குறிப்பிடப்படவில்லை.  

எனினும் இந்த நூலின் தொடக்கத்தில் உள்ள வடமொழித் தனியனில் லோம தேசிக முனிவரைப் பற்றிய குறிப்பு ஒன்று உள்ளது. இதனைக்கொண்டு லோகம் ஜீயர் (லோக தேசிகர்) செய்த நூல் என மு. அருணாசலம் கருதுகிறார்.  

இந்த நூலில் இவர் பாடிய பாடல்களுடன் இவரது முன்னோர் சிலரின் பாடல்களும் சேர்க்கப்பட்டுள்ளன.  
- இது 16ஆம் நூற்றாண்டு நூல்.
## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005
## அடிக்குறிப்பு
# உருத்திராக்க விசிட்டம்

**உருத்திராக்க விசிட்டம்** என்பது தி௫க்கயிலாய பரம்பரை வேளாக்குறிச்சி ஆதீன சீடர் மறைஞான சம்பந்தர் இயற்றிய நூல்.  

இது 108 வெண்பாக்கள் கொண்டது.  

இது உருத்திராக்க மாலையில் இருக்கவேண்டிய 108 மணிகளின் எண்ணிக்கை போலும்.  

அத்துடன் தொடக்கத்திலிலுள்ள பாயிரப் பகுதியில் 15 பாடல்கள் உள்ளன.  
:உருத்திராக்க மரம் வளர்ப்பது,  
:உருத்திராக்க மணி முங்களின் எண்ணிக்கை,  
:முக எண்ணிக்கைப் பலன்,  
:அணியும் முறை,  
:அணிந்து செபம் செய்யும் முறை,  
:பலன்  
முதலான செய்திகள் இதில் கூறப்பட்டுள்ளன.  

இந்தச் செய்திகளை இவர் ஆகமங்களிலிருந்தும், கந்தபுராணத்திலிருந்தும் திரட்டியதாகக் குறிப்பிடுகிறார்.  
- இந்த நூலின் காலம் 16ஆம் நூற்றாண்டு.
## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 2, 2005
## அடிக்குறிப்பு
# உருப சொரூப அகவல்

**உருப சொரூப அகவல்** என்பது ஒரு சைவ சமய நூல்.  

இதனை இயற்றியவர் தி௫க்கயிலாய பரம்பரை வேளாக்குறிச்சி ஆதீன கு௫ முதல்வர் சத்திய ஞானியின் ஞானாசிரியன் காவை அம்பலவாணத் தம்பிரான்.  

பதி, பசு, பாசம் என முப்பிரிவாக இறைநிலையைக் காண்பது சைவம்.  

இவற்றில் பாசத்தை முப்பிரிவாக்கி, பதி, பசு, ஆணவம், கன்மம், மாயை என ஐந்து பிரிவாக்கிக் காண்பது உண்டு.  

இவற்றின் தசகாரியங்களைக் கூறுவது இந்தச் சிறுநூல்.  

தத்துவ ரூபம், தத்துவ தரிசனம், தத்துவ சுத்தி என்னும் முப்பிரிவில் தத்துவ ரூபத்தை 8 பிரிவாக்கிக்கொண்டு 10 காரியங்களாகக் காண்பது தசகாரியம். அவை  
இவற்றை இந்த நூல் விளக்குகிறது.  
- இந்த நூலின் காலம் 14ஆம் நூற்றாண்டு.
## கருவிநூல்
- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, 2005
## அடிக்குறிப்பு
# உரோமரிசி ஞானம்

உரோமரிசி 16ஆம் நூற்றாண்டில் வாழ்ந்த சித்தர்களில் ஒருவர்.  

இவர் தன் பெயரை ‘உரோமன்’ எனக் குறிப்பிட்டுள்ளார்.  

இவர் பெயரில் 10 நூல்கள் உள்ளன.  

இவை ரசவாத வைத்தியம், யோகம் பற்றிய செய்திகளைக் கூறுகின்றன.  

அவற்றுள் ஒன்று **உரோமரிசி ஞானம்**.  

இந்த நூலில் 28 கண்ணிகள் உள்ளன.  
;பாடல்  
:ஒண்ணான மவுனம் என்றே யோகம் விட்டால்  
:ஒருபோதும் சித்தி இல்லை வாதம் தானும்  
:பெண்ணார்தம் ஆசைதனை விட்டு வந்தால்  
:பேரின்ப முத்திவழி பேசுவேனே  

:அழைப்பதற்கு நல்லபிள்ளை ஆனால் நன்றே  
:ஆகாத சீடர்களைச் சேர்த்தல் தோடம்  
:பிழைப்பதற்கு வழி சொன்னால் பார்க்க மாட்டான்  
:பெண்டாட்டி மனம் குளிரப் பேசும் மாடு  
## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005
- சித்தர் பாடல்கள், பிரேமா பிரசுரம், 1959, ஆறாம் பதிப்பு 1987
## அடிக்குறிப்பு
# சிவஞான வள்ளல்

**சிவஞான வள்ளல்** 15 ஆம் நூற்றாண்டில் வாழ்ந்த தமிழ்ப்புலவர் ஆவார். இவர் தமிழில் இருபது நூல்களை பாடியுள்ளார். இவற்றை வேதாந்தநூல்கள் என்பர்.  

## வாழ்க்கை
சிவஞான வள்ளல் சீர்காழியில் வாழ்ந்தவர்.  
காழிக் (சீர்காழி) கண்ணுடைய வள்ளல் என்பவரின் மாணாக்கர் சுயம்பிரகாச வள்ளல். சுயம்பிரகாச வள்ளலின் மாணாக்கர் சிவஞான வள்ளல்.  

இவர் கையாளும் நூல்களில் குறிப்பிடத் தக்கவை  
இவர் கையாளும் தொடர்களைப் கொண்ட முன்னோர் நூல்கள்  

## எழுதியுள்ள நூல்கள்
1. சத்திய ஞான போதம்
1. பதி பசு பாச விளக்கம்
1. சித்தாந்த தரிசனம்
1. உபதேச மாலை
1. சிவஞானப் பிரகாச வெண்பா
1. ஞான விளக்கம்
1. அத்துவிதக் கலிவெண்பா
1. அதிரகசியம்
1. சிவாகமக் கச்சிமாலை
1. கருணாமிர்தம்
1. சுருதிசார விளக்கம்
1. சிந்தனை வெண்பா
1. நிராமய அந்தாதி
1. திருமுகப் பாசுரம்

## கருவிநூல்
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005

## அடிக்குறிப்பு
# பார்வைத் தொகுதி

**பார்வைத் தொகுதி** (*Visual system*) என்பது மைய நரம்புத் தொகுதியின் ஒரு பகுதி. இது பார்வை சார்ந்த விபரங்களைப் பயன்படுத்தி உயிரினங்கள் பார்ப்பதற்கு உதவுவதுடன், படிமங்களை உருவாக்காத பிற ஒளித்தூண்டல் செயற்பாடுகள் நடைபெறுவதற்கும் துணை செய்கிறது. இத் தொகுதி, பார்க்கக்கூடிய ஒளியில் இருந்து தகவல்களைப் பெற்று சுற்றிலும் உள்ள உலகின் விம்பம் ஒன்றை உருவாக்கித் தருகிறது. பார்வைத்தொகுதி பல சிக்கலான செயற்பாடுகளைச் செய்கிறது. ஒளியைப் பெற்று ஒற்றைக்கண் விம்பங்களை உருவாக்குதல், இந்த இரு பரிமாணப் படிமங்களில் இருந்து இருகண் பார்வையை உருவாக்குதல், காணும் பொருட்களை அடையாளம் கண்டு வகைப்படுத்தல், பொருட்கள் இருக்கும் தூரத்தையும் வெவ்வேறு பொருட்களுக்கு இடையிலான தூரங்களையும் மதிப்பிடல், காணும் பொருட்களுக்குச் சார்பாக உடல் இயக்கங்களை வழிப்படுத்தல் என்பன அவற்றுள் அடங்குவன. பார்வைக்குரிய தகவல்களின் உடலியல் வெளிப்பாடே பார்வைப் புலன் எனப்படுகின்றது. இது இல்லாத நிலையே குருட்டுத் தன்மை ஆகும். பார்வைப் புலன் சாராத, விம்பங்களை உருவாக்காத பார்வைச் செயற்பாடுகளும் உள்ளன. விழிப்பாவை மறிவினை இவ்வாறான ஒரு செயற்பாடு ஆகும்.  
## அறிமுகம்

இந்தக் கட்டுரையில் பாலூட்டிகளின் பார்வைத்தொகுதியே பெரும்பாலும் விவரிக்கப்பட்டாலும் மற்ற "உயர்" விலங்குகளுக்கும் ஒப்பான பார்வைத்தொகுதிகள் உள்ளன. பார்வைத்தொகுதியில் உள்ளடங்கியவை:  

- கண், முதன்மையாக விழித்திரை
- பார்வை நரம்பு
- பார்வையியக் குருசு
- பார்வைத்தடம்
- பக்கவாட்டு தாலமசு பின்னுள்ள இருமேடு
- பார்வை ஒளியீடு
- கட்புல புறணி
- கட்புல இணைவு புறணி.

வெவ்வேறு இனங்கள் மின்காந்த நிழற்பட்டையின் வெவ்வேறு பகுதிகளைக் காணக்கூடியனவாக உள்ளன; காட்டாக, அந்தோபிலாகள் புற ஊதாக் கதிர் ஒளியில் பார்க்கக் கூடியன. அதே போல குழி விரியன்கள் அகச்சிவப்புக் கதிர்களை உணரக்கூடிய குழி உறுப்புக்களால் தங்கள் இரைகளை துல்லியமாக பிடிக்க இயலும். 2000 அடி ஆழத்தில் உள்ள இரைகளை கண்டுபிடிக்க வாள்மீன்களின் கண்கள் வெப்பத்தை வீசக் கூடியனவாக உள்ளன.  
## மேற்சான்றுகள்
# எட்டுத்தொகை உரைகள்


எட்டுத்தொகை நூல்களுக்குப் பழைய உரைகள் 12, 13, 14ஆம் நூற்றாண்டுகளில் தோன்றின.  
| எண் | நூல் | பழைய உரை | உரை தோன்றிய நூற்றாண்டு |  |
| --- | --- | --- | --- | --- |
| 1 | நற்றிணை | இல்லை | - |  |
| 2 | குறுந்தொகை | பேராசிரியர், நச்சினார்கினியர் உரைகள் உண்டு. (கிடைக்கவில்லை) | 13, 14 |  |
| 3 | ஐங்குறுநூறு | பழைய உரை | 13 |  |
| 4 | பதிற்றுப்பத்து | பழைய உரை | 13 |  |
| 5 | பரிபாடல் | பரிமேலழகர் | 13 |  |
| 6 | கலித்தொகை | நச்சினார்க்கினியர் | 14 |  |
| 7 | அகநானூறு | பழைய உரை, ஒரு பகுதி மட்டும் | 13 |  |
| 8 | புறநானூறு | பழைய உரை, ஒரு பகுதி மட்டும் | 12 | } |
## கருவிநூல்
- மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, 2005
# ஆலி ஆட்டம்

**** என்பது நாட்டுப்புறக் கலைகளில் ஒன்றாகும். ஆலி எனப்படும் பூத வடிவில் அமைந்த, உள்ளீடற்ற ஓர் உருவ பொம்மைக்குள் நாட்டுப்புறக் கலைஞர்கள் நுழைந்து கொண்டு ஆடும் ஆட்டமாகும். இந்த ஆலிகள் மூங்கில், காகிதம் போன்றவற்றால் செய்யப்படுகின்றன. கலைஞர்கள் ஆலிகளுக்கு வண்ணம் தீட்டித், தலையில் மாட்டிக்கொண்டு ஆடுவர்.  

பூத வடிவம் மட்டுமின்றி கரடி, புலி, மூதாட்டி போன்ற வேடங்களிலும் ஆலிகள் உருவாக்கப்படுகின்றன. இவ்வாட்டத்தில் ஆண்களே, பெண் வேடமணிந்து ஆடுவதும் உண்டு. பூதம், பேய், பிசாசு போன்றவற்றின் மீது மனிதர்களுக்கு உள்ள அச்சத்தைப் போக்குவதற்காகவே ஆலி ஆட்டம் தோன்றியதாகக் கூறப்படுகிறது. கோரமான உருவங்களாக மனிதர்கள் கற்பனை செய்து வைத்திருந்த முகங்களை உருவாக்கி, அதை அணிந்து கொண்டு கோயில் திருவிழாக்களில் ஆலி ஆட்டம் நிகழ்த்தப்படுகிறது. இது குழந்தைகள் விரும்பிப் பார்க்கும் ஆட்டமாகும்.  

ஆலி ஆட்டம், தமிழகத்தின் தென் மாவட்டங்களில் பரவலாக நிகழ்த்தப்படுகிறது. இது கோவில்களில் திருவிழாக்களின் போது நடத்தப்படுவதோடு, பிற நிகழ்ச்சிகளில் சமூகம் சார்ந்ததாகவும் நடத்தப்படுகிறது.
# கட்டற்ற ஆக்கம்

**கட்டற்ற ஆக்கம்** (free content) என்பது மக்களின் பயன்பாட்டுக்கு எவ்விதமான சட்டரீதியான கட்டுப்பாடுகளும் அற்ற கலைப்படைப்பு அல்லது ஆக்கத்தினைக் குறிக்கும். கட்டற்ற உள்ளடக்கமானது பின்வரும் சந்தர்ப்பங்களில், எவ்விதமான கட்டுப்பாடுமற்ற செயற்பாட்டுக்கு வழிவகுக்கும்.  
- அவ்வுள்ளடக்கத்தைப் பாவிப்பதற்கும், அதிலிருந்து நன்மையடையவும்,
- அவ்வுள்ளடக்கத்தைக் கற்றுக்கொள்ளவும், கற்றுக்கொண்டதைப் பிரயோகிக்கவும்,
- அவ்வுள்ளடக்கத்தின் பிரதியைப் பெற்றுக்கொள்ளவும், அதனை விநியோகிக்கவும்,
- அவ்வுள்ளடக்கத்தை மாற்றவும், மேம்படுத்தவும், இதன்மூலம் உருவாக்கப்பட்ட புதிய உள்ளடக்கத்தை விநியோகிக்கவும், அனுமதி வழங்குகின்றது.

## கட்டற்ற ஆக்கமும், திறந்த ஆக்கமும்
வெவ்வேறு வரையறைகள் பயன்படுத்தப்பட்டாலும், கட்டற்ற ஆக்கமும், திறந்த ஆக்கமும் சட்டரீதியில் ஒத்தவையாகும். எனினும், கட்டற்ற மென்பொருள் மற்றும் திறந்த மூலம் ஆகிய சொற்றொடர்கள் இவ்விரண்டுக்குமிடையிலான கருத்தியல் ரீதியான வேற்றுமையை விவரிக்கின்றன.  

திறந்த உள்ளடக்கம் என்பது பொதுவெளியில் உள்ள அனைத்துப் படைப்புக்களையும் மேலும் மேற்குறித்த சலுகைகளை உடைய காப்புரிமை பெற்ற படைப்புக்களையும் அடக்குகின்றது.பெரும்பாலான நாடுகளில் காப்புரிமைச் சட்டங்கள் காப்புரிமையாளருக்கு தமது படைப்புக்கள் மீது வணிக ரீதியிலான கட்டுப்பாட்டை மேற்கொள்ள அனுமதி வழங்குவதால் இவ்வாறான காப்புரிமை உள்ளடக்கங்கள் கட்டாயமாக வெளிப்படையாகவே கட்டற்ற உள்ளடக்கமாக அறிவிக்கப்பட வேண்டும். இது வழமையாக உரிம ஆவணத்தின் குறித்த கூற்றுக்களை ஆதாரமாகக் குறிப்பிடுவதன் மூலம் மேற்கொள்ளப்படும்.  

குறித்த படைப்பு அதன் காப்புரிமை காலாவதியான காரணத்தால் கட்டற்ற உள்ளடக்கமாகக் கருதப்பட்டு பொதுவெளியில் காணப்பட்டாலும்கூட, காப்புரிமைச் சட்டங்கள் மாறுவதன் காரணத்தால் மீண்டும் காப்புரிமையுடையதாக மாறலாம்.  

## விக்கிப்பீடியாவும் கட்டற்ற உள்ளடக்கமும்

விக்கிப்பீடியா என்பது ஒரு புகழ்பெற்ற இணையத்தில் காணப்படும் பயனர்களால் உருவாக்கப்பட்ட கட்டற்ற உள்ளடக்கத் தொகுப்பாகும்.  

மிகவும் கட்டுப்பாடான வரையறையின் படி, ஒரு ஆக்கம் கட்டற்ற உள்ளடக்கமாக ஏற்றுக்கொள்ளப்படுவதற்கு அவ்வாக்கம் எவ்விடத்திலும் காப்புரிமைக் கட்டுப்பாடுகள் அற்றதாகக் காணப்பட வேண்டும். எனினும், விக்கிப்பீடியாவின் உள்ளடக்கக் கொள்கைகளில் இவ்வாறான இறுக்கமான கட்டுப்பாடுகள் இல்லை.  

விக்கிப்பீடியாவின் மிகப்பெரும்பாலான உள்ளடக்கங்கள் கட்டற்ற உள்ளடக்கங்களாகக் காணப்பட்டாலும், சில காப்புரிமை பெற்ற படைப்புக்கள் நியாயமான பயன்பாட்டு அடிப்படையில் பயன்படுத்தப்படுகின்றன. மேலும் சில சமயங்களில், குறித்த காப்புரிமை பெற்ற படைப்புக்குரிய நாட்டின் காப்புரிமைச் சட்டங்கள் ஏனைய பெரும்பாலான நாட்டுச் சட்டங்களிலிருந்து பெரிதும் வேறுபட்டிருக்கும் சந்தர்ப்பத்தில் அப்படைப்புக்களும் ஏற்றுக்கொள்ளப்படுகின்றன.
# எதிர்நூல்

**எதிர்நூல்** என்று யார் செய்தார் என்னும் குறிப்பு இல்லை. உரையாசிரியர்கள் எதிர்நூல் என்னும் பெயரைக் குறிப்பிடுகின்றனர்.  

- பேராசிரியர் குறிப்பு

அறிவாளி ஒருவன் தன் கோட்பாட்டை நிலைநாட்டிப் பிறர் கோட்பாட்டை மறுப்பது எதிர்நூல்.  

:தன்கோள் நிறீஇப் பிறன்கோள் மறுப்பது  
:எதிர்நூல் என்ப ஒரு சாராரே – தொல்காப்பியம், மரபியல், பேராசிரியர் உரை  

நன்னூல் முதல்நூல், வழிநூல், சார்புநூல் என மூன்று வகையாகப் பிரித்துக் காட்டி ‘முன்னோரின் வேறுநூல்’ என்று மற்றொன்றையும் குறிப்பிடுகிறது.  

- நன்னூல் நூற்பா 5, 6, 7. 8
- நன்னூல் நூற்பா 9

:முன்னோர் மொழிபொருளே அன்றி அவர்மொழியும்  
:பொன்னேபோல் போற்றுவம் என்பதற்கும் – முன்னோரின்  
:வேறுநூல் செய்தும்எனும் மேற்கோள்இல் என்பதற்கும்  
:கூறு பழஞ் சூத்திரத்தின் கோள்  
இதனை எதிர்நூல் எனக் குறிப்பிட்டனர் போலும்.  

பேராசிரியர் உரையை உள்ளத்தில் கொண்டு எதிர்நூலின் காலம் 12ஆம் நூற்றாண்டு என மு. அருணாசலம் முடிவுக்கு வருகிறார்.  

## கருவிநூல்
- மு. அருணாசலம், தமிழ் இலக்கிய வரலாறு, பதின்னிரண்டாம் நூற்றாண்டு, பாகம் 1, 2005
## அடிக்குறிப்பு
# தமிழகத்தில் மத்திய பழங்கற்காலம்



**தமிழகத்தில் மத்திய பழங்கற்காலம்** என்பது கிமு. 50,000 - கி.மு.20,000 வரை நிலவியது. இக்காலத்தில் பெரிய எருது இனங்கள் வாழ்ந்தன. இவை பற்றிய எச்சங்கள் தமிழகத்தில் காணாவிடிலும் நர்மதை ஆற்றங்கரையில் காணப்படுவதால் அவை தமிழகத்திலும் வாழ்ந்ததாகக் கொள்ளலாம். கீழைப் பழங்கற்கால மக்கள் பயன்படுத்திய குவாட்சயிட் கல்லாயுதங்களை விட மென்மை பொருந்திய செசுபர், சேட், அகேற், சல்செடனி ஆகிய கற்களில் இக்கால மக்கள் ஆயுதங்களை தயாரித்திருக்கின்றனர்.  

## முக்கியத்துவம்
இக்கால மக்கள் மென்மை பொருந்திய கருவிகளை பயன்படுத்தினாலும் கீழைப் பழங்கற்கால மக்கள் பயன்படுத்திய குவாட்சயிட் கல்லாயுதங்களும் சேர்ந்தே இவற்றுடன் காணப்படுகின்றன. இதிலிருந்து சுரண்டல் கருவிகள், துளைக்கருவிகள், கூர்க்கருவிகள் போன்றவற்றை செய்துள்ளதாக தெரிவதால் இக்கால மக்கள் மரவுரி, மிருகத்தோல் போன்றவற்றை ஆடைகளாகப் பயன்படுத்தியது தெரிகிறது. கூர்க்கருவிகள் இருந்ததால் மரத்தினால் செய்யப்பட்ட ஈட்டிகள் குறைந்து மூங்கிலை கூர்தீட்டி அம்புகளாய் பயன்படுத்தும் தொழில் நுட்பம் இக்கால மக்களிடையே நிலவியது.  

## வளர்ச்சி
இக்கால கட்டத்தில் அனைத்து கற்கால தொழில்நுட்பங்களும் வளர்ந்தது. அவை,  
1. கடினக்கல்லாயுதங்களான தழும்புரி, தழும்பழி போன்ற ஆயுதங்களில் இருந்து செதிற்கல்லாக வளர்ந்தது.
1. கோடாரி, ஈட்டி போன்ற சிறிது தூரம் செல்லும் இலக்கு ஆயுதங்கள் குறைந்து வில் போன்ற நீண்ட இலக்கு ஆயுதங்கள் தயாரிக்கப்பட்டன.
1. கீழைப்பழங்கற்காலத்தவர் செதிற்கல் போன்றவற்றை கண்டுகொள்ளாமல் விட்டனர். ஆனால் இவர்கள் செதிற்கல்லிருந்து வில் தயாரிக்கும் தொழில்நுட்பம் கற்றுக் கொண்டனர்.
1. இக்காலத்திலேயே மனிதன் தற்போதைய உருவம் அடைந்தான்.

## களங்கள்
தமிழகத்தில் கொற்றலை ஆற்றங்கரை, அத்திரம்பாக்கம், புத்தமனுவங்கா போன்ற இடங்களில் இக்காலக் கருவிகளான சுரண்டல் கருவிகள், துளைக்கருவிகள், கூர்க்கருவிகள் போன்றவைக் காணப்படுகின்றன.
# செதிற்கல்



**செதிற்கல்** (levalloisian) என்பது மத்திய பழங்கற்கால (கி.மு. 50,000 - கி.மு. 20,000) மக்கள் பயன்படுத்திய ஆயுதங்களாகும். இதற்கு முன் வாழ்ந்த கீழைப் பழங்கற்கால (கி.மு. 26,00,000 - கி.மு. 50,000) மக்கள் ஒரு பாறையில் இருந்து ஒரு கல்லை உடைத்து எடுத்தும் (தழும்புரி), பின் அதை செப்பனிட்டும் (தழும்பழி) பயன்படுத்தினர். ஆனால் அக்கற்களோடு சிதறும் சிறிய கற்களை கண்டுகொள்ளாமல் விட்டு விட்டனர். நாளடைவில் மனித சிந்தனை வளர்ந்ததால் சிதறிய கற்களிலிருந்தும் கூரிய ஆயுதங்கள் செய்யும் முறையை மனிதன் கற்றுக் கொண்டான். அதுவே செதிற்கல் ஆயுதங்களாகும்.
# ஏகாம்பரநாதர் உலா


**ஏகாம்பரநாதர் உலா** இரட்டைப்புலவர் பாடிய நூல்களில் ஒன்று. இந்த நூலில் காடவர் தலைவன் சம்புவராயன் மல்லிநாதன் பற்றிய செய்தி வருகிறது. இதனால் இதன் காலம் 14-ஆம் நூற்றாண்டு எனக் கொள்ளப்படுகிறது.  

156 கண்ணிகள் இந்த நூலில் உள்ளன.  

இந்த நூலில் சொல்லப்படும் கதை:  

கயிலாயத்தில் உமை சிவனது கண்ணைப் புதைத்தார். அதனால் உலகம் இருண்டது. சிவன் உமையைச் சபித்தார். சாபத்தின்படி உமை காஞ்சியில் பிறந்து சிவனைப் பூசித்தார். சிவன் வந்தார். கம்பை ஆற்றில் வெள்ளம் வந்தது. அம்மை பயந்து சிவனைத் தழுவினாள்.  
ஏழு பருவப் பெண்கள்  
:ஏழாம் பருவத்துப் பேரிளம்பெண் பற்றிக் கூறும்போது சிவபுரத்தின் காட்சி விளக்கப்பட்டுள்ளது.  
## கருவிநூல்
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# வண்ணம் (சிற்றிலக்கியம்)

**வண்ணம்** என்பது சிற்றிலக்கிய வகைகளில் ஒன்று. இரட்டைப்புலவர் பாடிய ஏகாம்பரநாதர் வண்ணம் என்னும் நூலில் இதன் அமைப்பைக் காணலாம்.  

- பாடல் பகுதியில் வினாவோ, வினவுவது போன்ற செய்தியோ கூறப்பட்டிருக்கும். அதற்கு விடையாக இரண்டொரு சொல்லில் விடையும் சொல்லப்பட்டிருக்கும். இது *பொருள்நோக்கு வண்ணம்*.

எடுத்துக்காட்டு:  

:எருக்கிலை பழுப்பதேன்  
:எருமைக்கன்று சாவதேன்  
::பாலற்று (பால் இல்லாமல்)  

- மற்றொன்று *சொல்நோக்கு வண்ணம்*. இதில் இசைப்பாடலின் இடையே, அடியின் இறுதியில் தனிச்சொல்லோ, தனிச்சொல் தொடரோ அமைந்திருக்கும்.

:அருணகிரிநாதர் பாடல்கள்  
:வண்ணச்சரபம் தண்டபாணி சுவாமிகள் சுவாமிகள் பாடல்கள்  

எடுத்துக்காட்டு:  

::மறுத்தோன்ற வெளுத்த பிழை  
::படப் பாந்தள் இடைச் செருகி  
:வளர்ந்தோங்கி முடித்த சடையார் - காஞ்சனம் அனையார்  
::மலர்க்காந்தள் முறுக்கு அவிழ ...  

## அடிக்குறிப்பு
# ஏகாம்பரநாதர் வண்ணம்

**ஏகாம்பரநாதர் வண்ணம்** என்பது இரட்டைப்புலவர் பாடிய நூல்களில் ஒன்று. காலம் 14ஆம் நூற்றாண்டு.  

வண்ணம் என்பது ஒரு வகைச் சிற்றிலக்கியம்.  

இது அகத்திணைச் சிற்றிலக்கியம். தலைவி தலைவனுடன் செல்லும் உடன்போக்கு பற்றியது. தலைவியாகிய தன் மகளைத் தேடிச் செல்லும் செவிலித்தாய் வழியில் வரும் முக்கோல் பகவரை (சான்றோரை) “என் மகளைப் பார்த்தீர்களா” என வினவுதலும், முக்கோல் பகவர் அதற்கு விடையாகச் சொல்லும் செய்திகளும் கொண்ட நூல் இந்த வண்ணம்.  

இந்த நூலிலுள்ள பாடல் – எடுத்துக்காட்டு  
::மறுத்தோன்ற வெளுத்த பிழை  
::படப் பாந்தள் இடைச் செருகி  
:வளர்ந்தோங்கி முடித்த சடையார் - காஞ்சனம் அனையார்  
::மலர்க்காந்தள் முறுக்கு அவிழ ...  

## கருவிநூல்
- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, 2005
## அடிக்குறிப்பு
# கௌரிசங்கம் (அணிகலன்)

**கௌரிசங்கம்** என்பது செட்டிநாட்டுத் திருமண அணிகலன்களுள் ஒன்றாகும். செட்டிநாட்டினர் என அழைக்கப் பெறும் நாட்டுக்கோட்டை நகரத்தார் எனும் நாட்டுக்கோட்டைச் செட்டியார் சாதியினர் திருமணம் அல்லது சாந்திக் கல்யாண (சஷ்டியப்த பூர்த்தி) நாளன்று மணமகன் இந்த அணிகலனை அணிந்து கொள்கிறார்.  

## உருத்திராட்ச மாலை

கௌரி சங்கம் என்பது ஒரு உருத்திராட்ச மாலையாகும். இந்த கௌரிசங்கத்தில் உருத்திராட்சங்களை ஒன்றுடன் ஒன்றாக இணைக்கும் இணைப்புகள், தொங்கட்டான் (பெண்டன்ட்) போன்றவை தங்கத்தில் அமைக்கப்படுகிறது. இந்தத் தொங்கட்டானில் ரிசபாருடர் எனும் ரிசப வாகனத்தில் சிவசக்தி சமேதராக அமர்ந்திருக்கும் வடிவம் பொறிக்கப்பட்டிருக்கும்.  

## இதையும் பார்க்க

கழுத்திரு (அணிகலன்)
# கணிப்பியப் பாய்ம இயக்கவியல்

த்தின் அதிவேக வளிமண்டல மீள்நுழைவின் கணினி உருவகப்படுத்துதல் மாதிரி.]]  
-7 வேகத்தில் பறத்தலின் கணினி உருவகப்படுத்துதல் மாதிரி.]]  

**கணிப்பியப் பாய்ம இயக்கவியல்** (*Computational fluid dynamics*-CFD) என்பது படிமுறைத் தீர்வு மற்றும் எண்சார் பகுப்பியல் வழிமுறைகள் மூலம் பாய்ம ஓட்டங்களை ஆராயும் பாய்ம இயக்கவியல் பிரிவாகும். குறிப்பிட்ட எல்லை நிபந்தனைகள் கொண்ட திடப் பரப்புகளோடு வாயுக்கள் மற்றும் நீர்மங்களின் இடைவினைகளை உருவகப்படுத்தவும் கணக்கீடுகள் செய்யவும் கணினிகள் பயன்படுத்தப்படுகின்றன. அதிவேக மீத்திறன் கணினிகள் கொண்டு மிகத் துல்லியமான தீர்வுகளைப் பெறலாம். ஒத்தயொலி வேக மற்றும் கொந்தளிப்புப் பாய்வுகள் போன்ற மிகக் கடினமான பாய்வுப் புலங்களை உருவகப்படுத்தவும் துல்லியமான தீர்வுகள் பெறவதற்குமான மென்பொருட்களை உருவாக்க பெருமளவு ஆராய்ச்சிகள் நடைபெற்றுக் கொண்டிருக்கின்றன. இவற்றால் பெறப்படும் தீர்வுகளை நிச்சயப்படுத்த முதலில் காற்றுச்சுரங்க ஆய்வுகள் செய்யப்படுகின்றன, முழுத் தீர்வையும் மொத்தமாகச் சோதிக்க முழு அளவு மாதிரி சோதனைகள் செய்யப்படுகின்றன, எ-கா: வானூர்தியின் பறத்தல் சோதனை.
# விக்கிப்பீடியா:உங்களுக்குத் தெரியுமா/சூலை 25, 2012


- **ஜி. யு. போப்** (படம்) வட அமெரிக்கராயினும் கல்லறையில் *இங்கே ஒரு தமிழ் மாணவன் உறங்கிக் கொண்டிருக்கிறான்* என்ற வாசகம் இடம்பெற வேண்டும் என்று தனது உயிலில் கூறியிருந்தார்.
- ஒரு தனிப்பட்ட வலையமைப்பினூடாக இரண்டு குறிப்பிட்ட இடங்களை இணைக்கும் மின்னணுவியற்சுற்றே **குத்தகைத் தொடர்** ஆகும்.
- கிரேக்க மெய்யியலாளர் **சாக்கிரட்டீசின்** இறப்பை அவரது சீடர்கள் *சாக்கிரட்டீசு இன்று முதல் சிந்திப்பதை நிறுத்திவிட்டார்* என்று அறிவித்தனர்.
- **ஆர்மடில்லோ** விலங்குகளின் கருக்கட்டலின் போது கருவணுவில் இருந்து நான்கு முளையங்கள் உருவாகி ஒரே மாதிரியான 4 குட்டிகள் ஈனப்படுகின்றன.
- சதுரங்கத்தில் **இறுதி முற்றுகை** என்பது அரசன் நேரடித் தாக்குதலில் கைப்பற்றப்படுவதைத் தடுக்க முடியாத நிலையில் அமைந்திருப்பதைக் குறிக்கும்.
# சமையல் எண்ணெய்


### சமையல் எண்ணெய் வகைகள்
1. தேங்காய் எண்ணெய் (இலங்கை, இந்தியா போன்ற நாடுகளில் அதிகம் பயன்படுத்தப்படுகின்றது)
1. சூர்ய காந்தி எண்ணெய் (மேற்கத்திய நாடுகளில் அதிகம் பயன்படுத்தப்படுகின்றது)
1. பாம் எண்ணெய் (மலேசியா, சிங்கப்பூர் போன்ற நாடுகளில் அதிகம் பயன்படுத்தப்படுகின்றது)
1. ஆலிவ் எண்ணெய்
1. மரக்கறி எண்ணெய்
1. எள்ளெண்ணெய் (நல்லெண்ணெய்)
# ஐக்கியவியல்

**ஐக்கியவியல்** என்னும் நூல் திருக்கயிலாய பரம்பரை வேளாக்குறிச்சி ஆதீன சீடர் மறைஞான சம்பந்தர் இயற்றிய நூல்களில் ஒன்று.  

காலம் 16ஆம் நூற்றாண்டு.  

இது 15 வெண்பாக்கள் மட்டும் கொண்ட ஒரு சிறு நூல்.  

ஐக்கியம் என்றால் என்ன என்பதை இந்த நூல் விளக்குகிறது.  

இந்த நூலிலுள்ள ஒரு பாடல்.  
:தீட்டேல் இதழிலுற இந்நூலை; தீட்டிடினும்  
:காட்டேல் ஊன் காயம் உவவார் கண்ணில் – காட்டிடுக  
:ஆதி சம வாய விலங்கு ஆக்கை இருள் ஆணவம், அ-  
:நாதி சம வாய நஞ்சு என்பார்க்கு  
- ஐக்கியம் - விளக்கம்
ஐக்கியம் என்பது ஒன்றுபட்டு வாழ்தல்.  

இதனைத் திருவள்ளுவர் ஒப்புரவு அறிதல் என்னும் அதிகாரத்தில் விளக்குகிறார்.  

இது சமுதாயத்தில் ஒட்டுறவோடு வாழ்தல்.  

சமூகத்தில் ஒட்டுறவு இல்லாதவனை இக்காலத்தில் ‘நாதி இல்லாதவன்’ என்பர்.  

‘நாதி’ என்பது எனது என்னும் பொருளைத் தந்து தெலுங்கில் வழங்குவதைக் காண்கிறோம்.  

ஒருவனை என்னுடையவன் எனப் பிறர் மதிப்பது ‘நாதி’.  

இதுவே ஐக்கியம்.  

ஐக்கியம் இல்லாதது ‘அநாதி’.  

மேலே காட்டப்பட்டுள்ள பாடல் ‘அநாதி’ என்னும் சொல்லை அதன் பொருள் விளங்குமாறு,  
இரண்டு அடிகளில் பிரித்துக் காட்டியிருப்பது குறிப்பிடத் தக்கது.  
- ஐக்கியம் - பொது விளக்கம்
:வேதாந்த, சித்தாந்த வேறுபாடு காட்டாதது.  

## அடிக்குறிப்பு

## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 2, 2005
# ஐங்குறுநூறு பழையவுரை

ஐங்குறுநூறு அகத்திணைப் பாடல்களுக்கு ஒவ்வொன்றின் இறுதியிலும் அதன் நிகழ்விடம் காட்டும் விளக்கக் குறிப்பு உள்ளது  

இதனைக் கருத்துரை எனக் குறிப்பிடுகின்றனர்.  

இதனைச் செய்தவர் இன்னார் எனத் தெரியவில்லை.  

இதனை விடுத்துப் ‘பழைய உரை’ என்னும் குறிப்போடு சாமிநாதையர் பதிப்பித்துள்ள உரையையே இங்கு நாம் ‘பழைய உரை’ என எடுத்துக்கொள்கிறோம்.  

இந்த உரையின் பாங்கு  
- சில பாடல்களுக்கு ஓரிரு வரிக் குறிப்பு. சிலவற்றிற்கு பல வரிகளில் குறிப்பு. இப்படி அமைந்துள்ளது.
- சில பாடல்களுக்கு உள்ளுறை பற்றிய விளக்கங்கள் மட்டும் உள்ளன.
:”பூவுப் புலாலும் ஒக்க விளையும் ஊரன் என்றது குலமகளிரைப் போலப் பொதுமகளிரையும் கொண்டொழுகுவான் என்றது”  
- சில பாடல்கள் எவ்வாறு திணைக்குப் பொருந்தும் எனக் காட்டப்பட்டுள்ளன.
:இது கருப்பொருளால் பாலை  
:இது காலத்தால் பாலை  
:இது பாலைக்கு உரித்தாகிய வேனிற்கண் நிகழும் குரவும் குயிலும் கூவுதலால் பாலை ஆயிற்று  
:இது பாலைக்கு உரிய கோங்கு கூறினமையால் பாலை ஆயிற்று  
- சிலவற்றிற்கு வேறு பாடங்கள் காட்டப்பட்டுள்ளன.
- ஆங்காங்கே தொல்காப்பிய மேற்கோள்கள் தரப்பட்டுள்ளன.
இந்த உரை எல்லாப் பாடல்களுக்கும் கிடைக்கவில்லை.  

இந்த உரைநூலின் காலம் 13ஆம் நூற்றாண்டு.  
## பார்க்க
- எட்டுத்தொகை உரைகள்
## கருவிநூல்
- மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, 2005
## அடிக்குறிப்பு
# ஒழிவிலொடுக்கம்

**ஒழிவிலொடுக்கம்**  
என்னும் நூல் கண்ணுடைய வள்ளல் என்பவரால் செய்யப்பட்டது.  
- நிலையான பேரின்பம் – என்பது இதன் பொருள்
- காலம் 15ஆம் நூற்றாண்டு.
- 253 வெண்பாக்களைக் கொண்ட ஒரு விரிவான நூல்.
துறவு பூணும் பாங்கினைக் குறிப்பிடுகிறது. விரைவில் பேரின்பப் பேறு பெறும் வழிகளைக் காட்டுகிறது. இதில் வேதாந்தம், சித்தாந்தம் என்னும் பாகுபாடுகள் இல்லை. பிரபஞ்சப் பற்றொழிவு எனப்படும் துறவை,  
:கூறிற்று  
:யோகக் கழற்றி  
:கிரியைக் கழற்றி  
என்னும் மூன்று நிலைகளில் இது காட்டுகிறது.  

## கருவிநூல்
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
## அடிக்குறிப்பு
# ராஜகோபால தொண்டைமான்


**ராஜகோபால தொண்டைமான்** (23 ஜூன் 1922 - 16 சனவரி 1997) புதுக்கோட்டை சமஸ்தானத்தின் தொண்டைமான் வம்சத்தைச் சேர்ந்த அரசர் ஆவார். புதுக்கோட்டையின் கடைசி மன்னரான ராஜராஜகோபால தொண்டைமான் பிரிட்டிஷ் அரசால் 6 வயதில் அரசராகத் தேர்ந்தெடுக்கப்பட்டார். புதுக்கோட்டை சமஸ்தானத்தின் கடைசி மன்னரான ராஜகோபால தொண்டைமான், 1928 முதல் 1948 வரை மன்னராக இருந்தார். இவரது ஆட்சிக் காலத்தில், 1930ஆம் ஆண்டு 'புதிய அரண்மனை’ எனும் பெயர் கொண்ட அரண்மனை கட்டப்பட்டது. இந்தோ- செராசெனிக் திராவிட கட்டடக்கலையில் கட்டப்பட்ட இந்த அரண்மனை தற்போது புதுக்கோட்டை மாவட்ட ஆட்சியர் அலுவலகமாக இயங்கி வருகிறது.
# திருவம்பலமுடையார் மறைஞான சம்பந்தர்

**திருவம்பலமுடையார் மறைஞான சம்பந்தர்** என்பவர் திருப்புத்தூர் சிவபெருமான் திருவிளையாடல்களைக் கூறும் ஓங்குகோயில் புராணம் என்னும் நூலைச் செய்த தமிழ்ப்புலவர். 15ஆம் நூற்றாண்டில் இராமநாதபுரம் மாவட்டம் திருப்புத்தூரில் வாழ்ந்தவர். 16ஆம் நூற்றாண்டில் சிதம்பரத்தில் வாழ்ந்த மறைஞான சம்பந்தரின் வேறுபட்டவர்.  
## கருவிநூல்
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# ஓங்குகோயில் புராணம்


ஓங்குகோயில் புராணம் என்பது திருப்புத்தூர் சிவபெருமான்மீது பாடப்பட்ட நூல். பாடியவர் திருவம்பலமுடையார் மறைஞான சம்பந்தர்.  
- காலம் 15ஆம் நூற்றாண்டு.
இந்த நூல் கிடைக்கவில்லை.  

திருத்தளிநாதர் திருவிளையாடல்களைக் கூறும் இந்த நூலை திருவம்பலமுடையார் மறைஞான சம்பந்தர் அரங்கேற்றினார் எனக் குறிப்பிடும் கல்வெட்டு ஒன்று இந்தக் கோயிலில் உள்ளது.  

வெள்ளியம்பலத் தம்பிரான் என்பவர் முத்தி நிச்சயம் என்னும் நூல் எழுதியுள்ளார். அதில் மறைஞான மாலையில் இந்த நூலைப்பற்றிக் குறிப்பிடும் இரண்டு பாடல்கள் உள்ளன.  

நூல் கூறும் செய்தி  
:ஆன்மா  
:இறைவன்  
:முத்திநிலை  
:அனுபவம்  
என்பனவற்றின் தன்மையை இந்த நூல் உணர்த்துகின்றது.  

## கருவிநூல்
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# ஓரான்வழித் திருமுடி அடைவு கலியன் அருள்பாடு


**ஓரான்வழித் திருமுடி அடைவு கலியன் அருள்பாடு** ஒரு கட்டுரை நூல்.  

கலியன் என்னும் திருமங்கையாழ்வார் திருவரங்கத்தில் திருவாய்மொழியைப் போற்றும் திருவிழா ஒன்றைத் தானே முன்னின்று நடத்தினார். இந்தத் திருவிழாவுக்கு ‘ஓரான்வழித் திருமுடி அடைவு’ என்று பெயர். இந்த நிகழ்ச்சியைக் கூறும் கட்டுரை இந்த நூல். இதை எழுதியவர் பெரியவாச்சான் பிள்ளை. இந்த நூலின் காலம் 13ஆம் நூற்றாண்டு.  

## கருவிநூல்
- மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, 2005
# இலங்கையில் பலதார மணம்


**இலங்கையில் பலதார மணம்** சட்டவிரோதமானதும் இக்குற்றத்திற்கு தண்டனை மற்றும் சிறைத் தண்டனை என்பவற்றை விதிக்க சட்டத்தில் இடமுண்டு. ஆயினும், இசுலாமில் அனுமதிக்கப்பட்டுள்ளபடி முஸ்லிம் ஆண்கள் நான்கு மனைவியரைக் கொண்டிருக்கலாம். முஸ்லிம் ஆண்களுக்கு இச்சட்டம் விதிவிலக்கு. மிக குறைந்தளவு முஸ்லிம் ஆண்களே (இலங்கை சனத்தொகையில் 7 வீதமானோர் முஸ்லிம்கள்) பல மனைவிகளைக் கொண்டுள்ளனர். அநேகமாக மற்ற நாடுகளில் பலதுணை மணம் அனுமதிக்கப்படுவதை போன்று, கணவன் தன்னுடைய முதல் மனைவியிடம் முறைப்படி தான் பல மனைவிகளை மணம் முடிக்க இருப்பதை தெரிவிக்க வேண்டும்.  
முஸ்லிம் ஆண்களுக்கு சட்டம் பலதார மணத்திற்கு அனுமதிக்கின்றபோதும், பெண்கள் உரிமை அமைப்புகள் இந்த விடயத்தில் பெண்களின் உரிமைகள் மட்டில் ஆர்வம் காட்டுகின்றன.  

இன்று முஸ்லிம் ஆண்களுக்கு மட்டும் சட்டத்தில் பலதார மணத்திற்கு இடமிருப்பினும், புராதன இலங்கையில் பலதார மணம் காணப்பட்டிருந்தது. குறிப்பாக சிங்கள அரச குடும்பங்களில் காணப்பட்டதாக குறிப்புகள் காணப்படுகின்றன. அத்துடன் கலிங்க கடல் வர்த்தகர்கள் இலங்கையில் பெண்களை மணந்து, பலதார மண பழக்கம் கொண்டவர்களாகக் காணப்பட்டனர்.
# இலங்கையில் பாலியல் தொழில்


**இலங்கையில் பாலியல் தொழில்** சட்டத்துக்குப் புறம்பானது. சட்டவாக்க கட்டுரை 360(சி) பிரிவின்படி பாலியல் தொழில் சகல நடவடிக்கைகளும் (குறிப்பாக உடல்பிடித்தல் ஊடான நடவடிக்கை) தடைசெய்யப்படுகின்றது. இத்தொழில் அயல் நாடுகளில் உள்ளதை விட இலங்கையில் ஒப்பீட்டளவில் குறைவாக உள்ளது. ஆயினும், சிறியளவில் பெண்கள், சிறுவர், சிறுமியர் பாலியல் தொழிலுக்காக கடத்தப்படுதல், சில பாதுகாப்புப் படையிர் பாலியல் தொழிலாளர்களுடன் ஆணுறையணிந்து உறவு கொள்ளுதல், பெற்றோர்களே குழந்தைகளைப் பாலியல் தொழிலுக்காக கட்டாயப்படுத்தல் என்பன குறிப்பிடத்தக்கன.  

இலங்கையில் சிறுவர் பாலியல் தொழில் குறிப்பிடத்தக்களவு சமூகத் தாக்கத்தை ஏற்படுத்துகிறது. குழந்தைகளைப் பாலியல் நோக்கில் முறைகேடாக அணுகினால் அதற்கான தண்டனை 20 ஆண்டுகள் சிறை. ஆயினும், 40,000 சிறுவர், சிறுமியர் பாலியல் தொழிலுக்கு உட்படுத்தப்படுகின்றனர் என்ற புள்ளிவிவரத்தை குழந்தை உரிமை அமைப்புகள் தருகின்றன. இந்த எண்ணிக்கை இதைவிடக் கூடுதலாக இருக்கலாம்.  

## புள்ளி விபரம்

- இலங்கையில் ஒவ்வொரு நாளும் 80,000 ஆண்கள் பாலியல் தொழிலாளிகளைத் தேடிச் செல்கின்றனர்.
- இலங்கையில் கிட்டத்தட்ட 40,000 பாலியல் தொழிலாளிகள் காணப்படுகின்றனர்.
- பாலியல் தொழில் உள்ளிட்ட 30,000 க்கு மேற்பட்ட குழந்தை பாலியல் வன்முறை நிகழ்வுகள் காவல்துறையிடம் பதிவாகியுள்ளன.
- 10,000 – 15,000 சிறுவர்கள் பாலியல் தொழிலுக்காக விற்கப்பட்டுள்ளனர்.
- விலை மகளிர் விடுதிகளில் 6 தொடக்கம் 14 வயதுடைய 100,000 குழந்தை பாலியல் தொழிலாளிகள் காணப்படுகின்றனர்.
# ஓவிய நூல்

**ஓவிய நூல்** எனும் பெயரில் ஒரு நூல் இருந்ததை அடியாக்கு நல்லாரின் சிலப்பதிகார உரை கூறுகிறது (வேனிற்காதை அடி 25 உரை). அதில் கூறப்பட்டுள்ளதாகக் கூறப்படும் செய்திகள்:  
- நிற்றல், இருத்தல், கிடத்தல், இயங்குதல் பற்றிய செய்திகள் இதில் கூறப்பட்டுள்ளன.
- அவற்றுள் திரிதரவு உடையன யானை, தேர், புரவி, பூனை முதலியன.
- திரிதரவு இல்லவை என்பது வகைப்படும். அவை
என்பன.  

ஓவிய நூல் பற்றிய செய்தியைப் பெருங்கதை என்னும் நூல் குறிப்பிடுகிறது. ஒண்வினை ஓவியர் கண்ணிய விருத்தி, பாவை நோக்கம் என இது குறிப்பிடுகிறது.  

அடியார்க்கு நல்லார் காலத்துக்கு முந்திய 11ஆம் நூற்றாண்டு அந்த நூலின் காலம் எனலாம்.  

## கருதவேண்டியவை
- ஓவச்செய்தி
- ஓவ மாக்கள்
- ஓவம்

## கருவிநூல்
- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, 2005

## அடிக்குறிப்பு
# மறம்



**மறம்** என்ற தமிழ்ச் சொல்லில் தீரம், வீரம், சினம், சீற்றம், வலிமை, ஆற்றல், வெற்றி, அமர், அழித்தல், கொல்லல் என பத்துப் பண்புகளும் அடங்கியிருக்கிறது. இவைகளைப் பற்றி ”ஒப்பிலக்கிய நோக்கில் சங்க காலம்” என்ற நூலிலும் குறிப்பிடப்பட்டுள்ளது.  

## பத்துப் பண்புகள்

மறம் என்ற சொல் குறிக்கும் பத்துப் பண்புகளின் விளக்கம் கீழே தரப்பட்டுள்ளது:  

**தீரம்** : எதையும் துணிவுடன் செயல்படுத்தும் திறன்.  

**வீரம்** : பராக்கிரமமான மனவலிமை, எச்சூழ்நிலையிலும் தளரா மனம், ஆயிரம் பேர் எதிர்கொண்டாலும் ஒற்றை ஆளாய் நின்று சமாளிக்கும் (எதிர்க்கும்) திறன்.  

**வலிமை** : தனது நிலைபாட்டின் மீது உள்ள உறுதி, பலம். அதாவது நக்கீரன் தனது வாதத்தின் மீது வைத்துள்ள நிலைபாட்டை போல.  

**ஆற்றல்** : எதையும் காலம் தாழ்த்தாமல் விரைவில் செய்து முடிக்க கூடிய திறன் கொண்டிருத்தல்.  

**சினம்** : கோபம்.  

**சீற்றம்** : அநீதிகளைக் கண்டு பொங்கி எழுதல் மற்றும் ஒரு செயலின் மீதான தீவிரம்.  

**அமர்** : உக்கிரமான போர்முறைகளில் கைதேர்ந்தவர்கள்; எச்செயலிலும் பின்வாங்காதவர்கள்.  

**அழித்தல்** : ஒரு செயலுக்குத் தீர்க்கமான முடிவெடுத்தல்; அச்செயல் மீண்டும் உருப்பெறாமல்அழித்தல்.  

**வெற்றி** : செயல்களனைத்தையும் நீதிக்கு உடன்பட்டு களிப்புறுதல், தோல்விக்குத் தினம் தினம் முற்று வைத்தல்.  

**கொல்லுதல்**: நீதிக்குத் தலைவணங்கல். மனுநீதி சோழனைப் போல, நீதிக்குப் பிறகே மற்றவை(பந்தபாசம்) எல்லாம்.
# போத்தல் மூக்கு ஓங்கில்


**போத்தல் மூக்கு ஓங்கில்** (*Bottlenose Dolphin*) பெரிய மீனினமாகும். இது 2-4 மீட்டர் வரையான நீளமானதுடன் 150-650 வரையான கிலோகிராம் நிறையைக் கொண்டதாகும். பாட்டில்நோஸ் டால்பின் வகையைச் சேர்ந்த ஆணினம் நீளத்திலும் எடையிலும் விசாலமானதாகும். 10-30 வரையான பாட்டில்நோஸ் டால்பின்கள் சேர்ந்து கூட்டமாகவே வாழும்.
# ஜார்ஜ் கேலி



சர் **ஜார்ஜ் கேலி** (*Sir George Cayley*, திசம்பர் 27, 1773 - திசம்பர் 15, 1857) என்பவர் ஆங்கிலப் பொறியாளரும், வானூர்தியியலின் வரலாற்றில் மிக முக்கியமான நபரும் ஆவார். பலரது கூற்றுப்படி, இவரே முதன்முதல் பறத்தல் தொடர்பான கருத்தாக்கங்களில் நிபுணத்துவம் பெற்ற அறிவியலாளர். மேலும், இவரே முதன்முதலில் பறத்தலுக்கான அடிப்படைத் தத்தவங்களையும் பறத்தலில் உருவாகும் விசைகளையும் ஆராய்ந்தவர். 1799-இல் நிலை-இறக்கை பொருத்தப்பட்ட வானூர்தி வடிவமைப்பை செய்தார்; அது, ஏற்றம், உந்துகை, மற்றும் கட்டுப்பாடு ஆகியவற்றுக்கென தனித்தனி அமைப்புகளைக் கொண்டிருந்தது. இவர் வானூர்திப் பொறியியலில் மிகப்பெரும் நிபுணராவார், இவர் காற்றியக்கவியலின் தந்தை என அழைக்கப்படுகிறார். இவரே மனிதரை ஏற்றிச் செல்லக்கூடிய மிதவை வானூர்தியை வெற்றிகரமாக செயல்படவைத்தவர். ஒரு பறக்கும் வாகனத்தின் மீது செயல்படும் விசைகளான ஏற்றம், இழுவை, உந்துவிசை, மற்றும் எடை ஆகியவற்றைக் கண்டுணர்ந்தவராவார்.  

## குறிப்புதவிகள்

## வெளியிணைப்புகள்
- 2007 Biography of Sir George Cayley
- Cayley's principles of flight, models and gliders
- Cayley's gliders
- Some pioneers of air engine design
- Sir George Cayley – Making Aviation Practical
- Sir George Cayley
- Sir George Cayley: 'Father of Aerial Navigation' (1773–1857) Notes and Records of the Royal Society of London, Vol. 17, No. 1 (May, 1962), pp.&nbsp;36–56
- Ackroyd, J.A.D. "Sir George Cayley, the father of Aeronautics". Notes and Records of the Royal Society of London 56 (2002) Part 1 (2), pp167–181, Part 2 (3), pp333–348
# அமுங்குமை

வெப்ப இயக்கவியல் மற்றும் பாய்ம விசையியலில், **அமுங்குமை** என்பது அழுத்த மாற்றத்தால் பாய்மத்தின் கொள்ளளவில் அல்லது திண்மத்தின் பருமனளவில் ஏற்படுகின்ற மாற்றத்தின் அளவீடாகும்.  

:<math>\beta=-\frac{1}{V}\frac{\partial V}{\partial p}</math>  

இங்கே *V* என்பது கொள்ளளவு மற்றும் *p* என்பது அழுத்தம்  

குறிப்பு: பெரும்பாலான நூல்களில் <math>\kappa</math> என்பதால் இக்கணியம் குறிக்கப்படுகிறது.  

## வரைவிலக்கணம்

மேலே விவரக்குறிப்பு முழுமையானதாக இல்லை; ஏனெனில், யாதேனும் பொருள் அல்லது அமைப்பின் அமுங்குமை அளவானது சமவெப்ப அல்லது வெப்பஞ்செல்லா செயன்முறை என்பதில் உறுதியாகத் தங்கி உள்ளது. அதன்படி **சமவெப்ப** அமுங்குமை பின்வருமாறு வரையறுக்கப்படுகிறது:  
:<math>\beta_T=-\frac{1}{V}\(\frac{\partial V}{\partial p}\)_T</math>  

இங்கு, கீழெழுத்து *T* பகுதிவகைக்கெழு நிலையான வெப்பநிலையில் எடுக்கவேண்டும் என்பதை குறிக்கிறது  

**வெப்பஞ்செல்லா** அமுங்குமை பின்வருமாறு வரையறுக்கப்படுகிறது:  

:<math>\beta_S=-\frac{1}{V}\(\frac{\partial V}{\partial p}\)_S</math>  

இங்கு, *S* என்பது சிதறம். ஒரு திண்மத்தில் இவ் இரண்டிற்கும் இடையிலான வேறுபாடு வழக்கமாக புறக்கணிக்கத்தக்கது.  

அமுங்குமை தலைகீழ்ப் பருமக்குணகம் என்றும் அழைக்கப்படுகிறது , பெரும்பாலும் * K*( சில நேரங்களில்* B* ) இனால் குறிக்கப்படும்.  

அமுங்குமை சமன்பாடு சமவெப்ப அமுங்குதிறனை (மறைமுகமாக அழுத்தம்) நீர்மக் கட்டமைப்புடன் தொடர்புபடுத்துகிறது.  

## மேலும் பார்க்க
- பாய்சான் விகிதம்
- மாக் எண்
- அமுக்குமைப் பாய்வு
- அமுக்கவியலாப் பாய்வு
# லுட்விக் பிராண்டில்



**லுட்விக் பிராண்டில்** (*Ludwig Prandtl*, பிப்ரவரி 4, 1875 - ஆகத்து 15, 1953) என்பவர் செருமானிய அறிவியலாளராவார். அவர் படிப்படியான கணிதவியற் பகுப்பாய்வு முறைகளில் நிபுணர். அக்கணித முறைகளை காற்றியக்கவியல் சார்ந்த ஆய்வுகளுக்குப் பயன்படுத்தினார். அவர் உருவாக்கிய கணித மாதிரிகளே வானூர்திப் பொறியியலின் அடிப்படைத் தத்துவங்களாக அறியப்படுகின்றன. 1920-களில் அவர் குறையொலிவேக மற்றும் ஒலியொத்தவேக காற்றியக்கவியலுக்கான அடிப்படையான கணிதவியல் பகுப்பாய்வு முறைகளைக் கண்டறிந்து மேம்படுத்தினார். எல்லைப்படலம், மெல்லிய-காற்றிதழ், மற்றும் ஏற்றுவரிக் கோட்பாடு ஆகியவை அவரது பங்களிப்புகளில் மிக முக்கியமானவை ஆகும். பிராண்டில் எண் என்பது அவரது பெயரால் வழங்கப்பெறும் பரிமாணமற்ற எண்ணாகும். இவரே, நவீன காற்றியக்கவியலின் தந்தை என அழைக்கப்படுகிறார்.  

## இவரது நூல்கள்
- Paul Peter Ewald, Theodor Pöschl, Ludwig Prandtl; authorized translation by J. Dougall and W.M. Deans *The Physics of Solids and Fluids: With Recent Developments* Blackie and Son (1930).
- Ludwig Prandtl, *Essentials of Fluid Dynamics*, Hafner Publications, New York (1952).
# ஒலித்தடை


</li><li>மிகைஒலி</li><li>அதிர்வலை</li></ol>]]  

காற்றியக்கவியலில் **ஒலித்தடை** (*Sound barrier*) என்பது ஒரு வானூர்தி ஒலியொத்தவேகத்திலிருந்து மீயொலிவேகத்துக்கு மாறும் புள்ளியைக் குறிப்பதாகும். இரண்டாம் உலகப் போர்க் காலகட்டத்தில் இச்சொல் பிரபலமானது, அப்போது பல வானூர்திகள் அதிக வேகத்தில் செல்லும்போது அமுங்குமையின் விளைவுகளால் ஏற்படும் பல காரணிகள் ஒரு கட்டத்துக்கு மேல் வானூர்தி முடுக்கம் பெறுவதைத் தடைசெய்தன. 1950-களில் பற்பல வானூர்திகள் இந்த ஒலித்தடையை உடைத்து மீயொலிவேகத்தில் செல்ல ஆரம்பித்தன.  

## குறிப்புதவிகள்

## உசாத்துணைகள்
- "Breaking the Sound Barrier." *Modern Marvels (TV program)*. July 16, 2003.
- Brown, Eric. "Miles M.52: The Supersonic Dream." *Air Enthusiast Thirteen*, August–November 1980. ISSN 01443-5450.
- Hallion, Dr. Richard P. "Saga of the Rocket Ships." *AirEnthusiast Five*, November 1977-February 1978. Bromley, Kent, UK: Pilot Press Ltd., 1977.
- Käsmann, Ferdinand C.W. *Die schnellsten Jets der Welt* (in German). Berlin: Aviatic-Verlag GmbH, 1999. .
- Miller, Jay. *The X-Planes: X-1 to X-45,* Hinckley, UK: Midland, 2001. .
- Pisano, Dominick A., R. Robert van der Linden and Frank H. Winter. *Chuck Yeager and the Bell X-1: Breaking the Sound Barrier*. Washington, DC: Smithsonian National Air and Space Museum (in association with Abrams, New York), 2006. .
- Portway, Donald. *Military Science Today*. London: ஒக்ஸ்போர்ட் பல்கலைக்கழகப் பதிப்பகம், 1940.
- Radinger, Willy and Walter Schick. *Me 262* (in German). Berlin: Avantic Verlag GmbH, 1996. .
- Wagner, Ray. *The North American Sabre*. London: Macdonald, 1963.
- Winchester, Jim. "Bell X-1." *Concept Aircraft: Prototypes, X-Planes and Experimental Aircraft* (The Aviation Factfile). Kent, UK: Grange Books plc, 2005. .
- Wolfe. Tom. *The Right Stuff*. New York: Farrar, Straus and Giroux, 1979. .
- Yeager, Chuck, Bob Cardenas, Bob Hoover, Jack Russell and James Young. *The Quest for Mach One: A First-Person Account of Breaking the Sound Barrier*. New York: Penguin Studio, 1997. .
- Yeager, Chuck and Leo Janos. *Yeager: An Autobiography*. New York: Bantam, 1986. .
- Yoshimura, Akira, translated by Retsu Kaiho and Michael Gregson. *Zero! Fighter*. Westport, Connecticut, USA: Praeger Publishers, 1996. .

## வெளியிணைப்புகள்
- Fluid Mechanics , a collection of tutorials by Dr. Mark S. Cramer, Ph.D
- *Breaking the Sound Barrier with an Aircraft* by Carl Rod Nave, Ph.D
- a video of a கான்கோர்டு reaching Mach 1 at intersection TESGO taken from below
- An interactive Java applet , illustrating the sound barrier.
- F-18 breaks the sound barrier

de:Überschallflug#Schallmauer
# அன்வர் சாதாத்


**முகமது அன்வர் அல்சாதாத்** (* Anwar Sadat* ) (25 திசம்பர் 1918&nbsp;– 6 அக்டோபர் 1981) என்பவர் எகிப்தின் மூன்றாவது அதிபராக, 15 அக்டோபர் 1970 லிருந்து 6 அக்டோபர் 1981ல் இராணுவ அதிகாரிகளால் படுகொலை செய்யப்படும் வரை பதவி வகித்தார்.  

1952 எகிப்தியப் புரட்சியில் முகமது அலி வம்சத்தினரின் ஆட்சி முடிவுக்கு வரக் காரணமான குழுவில் மூத்த உறுப்பினராக இருந்தார். அதிபர் நாசரின் நம்பிக்கைக்குரியவராக இருந்து அவரைத் தொடர்ந்து 1970ல் அதிபரானார். 1967ல் ஆறு நாள் போர் இசுரேலிடம் இழந்த எகிப்தியப் பகுதிகளை மீட்டெடுக்க 1973ல் நடைபெற்ற அக்டோபர் போரில் எகிப்தை வழி நடத்தியதன் மூலம் எகிப்திய மக்களிடமும், சில காலங்களுக்கு அரபுலகிலும் நாயகனானார். எகிப்து–இசுரேல் அமைதி உடன்படிக்கை இவருக்கு அமைதிக்கான நோபல் பரிசைப் பெற்றுத்தந்தது ஆனால் அதேசமயம் இந்த அமைதி உடன்படிக்கை சில அரபு நாடுகளில் இவரின் செல்வாக்கு குறைந்ததுடன் அரபு நாடுகள் கூட்டமைப்பு எகிப்தின் உறுப்பியத்தை தற்காலிமாக நீக்கியது.  

முகமது அன்வர் அல்சாதாத், 1978 இல் அமைதிக்கான நோபல் பரிசைப் பெற்றார்.
# குற்றாலீசுவரன்

**குற்றாலீசுவரன் ரமேஷ்** (பிறப்பு: 8 நவம்பர், 1981) என்னும் **குற்றால் ரமேஷ்** இந்திய நீச்சல் வீரர். தமிழ்நாட்டில் பிறந்து வளர்ந்த இவர், மாரத்தான் என்னும் வகை நீச்சல் வீரர்.  

இவர் 1994-ம் ஆண்டு, தன்னுடைய 13-ம் அகவையில் நீச்சல் அடித்து, ஆங்கிலக் கால்வாயைக் கடந்து சாதனை புரிந்தார். அதே வருடம், இவர் நீச்சல் அடித்து, 6 கால்வாய்களைக் கடந்து மிகிர் சென் என்பவருடைய (5 - காலவாய்களை நீச்சலடித்துக் கடந்த) சாதனையை முறியடித்தார்.  
இவருடைய பெயர் கின்னஸ் உலக சாதனைகள் புத்தகத்தில் இடம்பெற்று உள்ளது. 1996-ம் ஆண்டு குற்றாலீசுவரனுக்கு அர்ஜுனா விருது இந்திய அரசாங்கத்தால் வழங்கப்பட்டது. இவரைப் பற்றிய ஒரு பாடம் தமிழ்நாட்டின் பாடபுத்தகத்திலும் இருந்தது.  

## இளமைக் காலம்
குற்றாலீசுவரன், சென்னை உயர் நீதிமன்ற வழக்கறிஞர், இரமேசு என்பவருக்கும், சிவகாமிக்கும் மகனாக ஈரோடு நகரில் பிறந்தார். ஒரு மாதத்திலேயே இவருடைய குடும்பம் சென்னை நகருக்கு நகர்ந்தது. குற்றாலீசுவரன் தன்னுடைய படிப்பை கோபாலபுரத்தில் உள்ள பள்ளியிலும், கிண்டி பொறியியல் கல்லூரியில் இளங்கலை பொறியியலும், தன்னுடைய முதுகலைப் பட்டத்தினை டல்லாசிலுள்ள டெக்சாஸ் பல்கலைக்கழகத்திலும், தற்போது எம். ஐ. டி. ஸ்லோன் ஸ்கூல் ஆப் மேனேஜ்மன்ட்டில் மேலாண்மைக் கல்வி பயின்று வருகிறார்.  

## நீச்சல்
தன்னுடைய 7-ம் அகவையில் இருந்து நீச்சல் போட்டியில் பங்குபெற்றும் வரும் இவர், ரிப்பன் மீட் என்ற மாவட்ட அளவிலான போட்டியில் முதன்முறையாக நீச்சலடித்தார். அப்போட்டியில் ஆறாவது இடம் பிடித்தார். அதன்பிறகு பல மாவட்ட அளவிலான போட்டிகளிலும், மாநில அளவிலான போட்டிகளிலும் பங்குபெற்ற இவர், தன்னுடைய 10-வது அகவையில், 1991-ம் ஆண்டு நடைபெற்ற 5 கி.மீ. தூர நீச்சல் போட்டியில் கலந்துகொண்டு நான்காம் இடம் பிடித்தார்.  

### 1994 - ஆங்கிலக் கால்வாய்
1994-ம் ஆண்டு, மிஹிர் சென்னுடைய ஒரே வருடத்தில் ஐந்து கால்வாய்களை நீச்சல் மூலம் கடந்த 30 வருட சாதனையை முறியடித்தார்.  

இவர் முதன்முதலாக, இலங்கைக்கும் இந்தியாவிற்கும் இடையேயான பாக்கு நீரிணையை ஏப்ரல 1994-ம் ஆண்டு நீச்சலடித்து கடந்தார். அதன்பிறகு, தமிழக அரசின் உதவியுடன் 1994-ம் ஆண்டு ஆகஸ்ட் 15-ம் திகதி ஆங்கிலக் கால்வாயைக் கடந்தார்.  

ஆறு கால்வாய்களை நீச்சல் மூலம் நீந்தி கடந்தமைக்காக கின்னஸ் உலக சாதனை புத்தகத்தில் இடம்பெற்றார்.  

### 1995–1998

சாதனை புரிந்த பிறகு, இவர் உலகம் முழுவதுமுள்ள பல்வேறு போட்டிகளில் பங்குபெறத் துவங்கினார். 1995-ம் ஆண்டு முதல் 1998-ம் ஆண்டு வரை, 25-நீச்சல் வீரர்களில், உலக நீச்சல் போட்டிக்குத் தகுதிபெற்ற ஒரே நபரும் இவரே. இவர் 6-முறை இந்தியாவுக்காக நீச்சல் போட்டிகளில் பங்குபெற்று விருதும் பெற்றுள்ளார். அவற்றுள், சுவிட்சர்லாந்தில் பெற்ற முதல்பரிசும் அடங்கும். இவருக்கு 1996-ம் ஆண்டு இந்திய அரசாங்கத்தால், அர்ஜுனா விருது வழங்கப்பட்டது.  

## விருதுகள்
- இளம்வயதில் அர்ஜுனா விருது வென்றவர்.

- ரெடிப் இணையம்
- ரெடிப் இணையம் - 2
- எக்சுபிரசு பஸ்
- இந்து நாளிதழில்
- அர்ஜுனா விருது வென்றவர்
# ஔவை குறள்

**ஔவை குறள்** என்னும் நூல் ஔவையார் என்னும் பெண் புலவரால் பாடப்பட்டது. இது **அவ்வை குறள்** எனவும் வழங்கப்படுகிறது. திருவள்ளுவர் திருக்குறளில் அறம், பொருள், இன்பம் என்னும் மூன்று பால்களில் பாடல்கள் உள்ளன. எனவே வீட்டு நெறியை விளக்க இந்த நூல் பாடப்பட்டது என்பர்.. இதில் மூன்று அதிகாரங்களில் 310 குறட்பாக்கள் உள்ளன. இதன் காலம் 14ஆம் நூற்றாண்டு  

## பகுப்பு முறை
## நூலிலிருந்து சில பாடல்கள்
செய்தி காட்டப்பட்டுள்ள முறைமை  
:பாடல்  
::கருத்து  
:::விளக்கம்  
1  
:ஆதியாய் நின்ற அறிவும் முதலெழுத்து  
:ஓதிய நூலின் பயன் முதல் குறள்  
::ஆதியாய் நின்ற ஒன்று அறிவு அறிவாகும். நமக்கு முதலெழுத்தாக உள்ளதும் அதுதான். நூல் ஓதியதன் பயனும் அதுதான்.  
:::திருக்குறளின் முதல் இரண்டு பாடல்களில் உள்ள கருத்துக்களின் உள்ளடக்கப் பாடல் இது.  
2  
:கற்கிலும் கேட்கிலும் ஞானக் கருத்துற  
:நிற்கில் பரமவை வீடு. கடைசிக் குறள்  
::கற்றாலும் சரி, கேட்டாலும் சரி, அவற்றில் ஞானக்கருத்து வந்து அதில் நின்றால்தான் வீடுபேறு.  
3  
:உடம்பினைப் பெற்ற பயனாவ(து) எல்லாம்  
:உடபினில் உத்தமனைக் காண் பால் 1, அதிகாரம் 2, பாடல் 1  
::உடம்புக்குள்ளே இறைவன் இருக்கிறான். அவனைக் காண்பதே இவ் உடம்பினைப் பெற்ற பயன்.  
:::மலர்மிசை ஏகினான் என்னும் திருக்குறள் கருத்து.  
4  
:முன்னைப் பிறப்பின் முயன்ற தவத்தினால்  
:பின்னைப் பெரும்உணர்வு தான். பால் 1, அதிகாரம் 9, பாடல் 4  
::முன்னைப் பிறப்பு என்பது முன்னோர்களின் பிறப்பு. முன்னோர் தவத்தினால் பின்னோர் மெய்யறிவாம் பெருமைக்குரிய உணர்வு எய்துவர்.  
:::பேருணர்வு எனின் அளவில் விரிந்திருக்கும் உணர்வைக் குறிக்கும். இது அட்டாவதானம் போன்ற அறிவு. பெரும்உணர்வு எனில் அது மெய்ஞ்ஞான உணர்வு என்க.  
5  
:எள்ளகத்து எண்ணெய் இருந்ததனை ஒக்குமே  
:உள்ளகத்து ஈசன் ஒளி பால் 2, அதிகாரம் 5, பாடல் 1  
::உள்ளுக்குள் ஈசன் ஒளியானது, எள்ளுக்குள் இருக்கும் எண்ணெய் போன்றது.  
6  
:பத்துத் திசையும் பரந்த கடலுலகும்  
:ஒத்தெங்கும் நிற்கும் சிவம். பால் 2, அதிகாரம் 10, பாடல் 1  
::சிவமானது இடவிரிவிலும் ஒன்றாக நிற்கிறது.  
7  
:கண்ணாடி தன்னில் ஒளிபோல் உடம்பதனுள்  
:உண்ணாடி நின்ற ஒளி பால் 3, அதிகாரம் 4, பாடல் 1  
::கண்ணாடிக்கு முன் நின்றால்தான் நிழல் விழும். அதுபோல இறைவனைப் பார்த்தால்தான் உணரமுடியும்.  

## அடிக்குறிப்பு

## கருவிநூல்
- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, 2005
- ஔவை குறள், ஆறுமுக நாவலர் பரம்பரை நா கதிரைவேற்பிள்ளை பார்வையில் சென்னை இரத்தினநாயகர் அண்டு சன்ஸ் பதிப்பு 1953
குறள் மூலம் (ஔவை குறள்.pdf www.projectmadurai.org  

மா. வடிவேலு முதலியார் ஔவையார் செய்து அருளிய குறள் மூலமும் விசேஷ விருத்தியுரையும்.pdf www.projectmadurai.org
# சுகாதாரம்


கள் பரவுவதைத் தடுக்க மிகுந்த திறனுள்ள வழிமுறையாகும்.]]  

**சுகாதாரம்** (*Hygiene*) அல்லது வழக்குமொழியில் **சுத்தம்** என்பது நலம் மற்றும் நலமான வாழ்வு கருதி ஒரு சமூகத்தால் பேணப்படும் பழக்க வழக்கங்களாகும். தற்கால மருத்துவ அறிவியலில் வெவ்வேறு நோய்நிலைகளுக்கு குறிப்பிட்ட சுகாதார சீர்தரங்கள் பரிந்துரைக்கப்பட்டாலும் சுகாதாரம் குறித்த வரையறை வெவ்வேறு பண்பாடு, பாலினம் மற்றும் முதுமைக் குழுக்களில் மாறுபடுகின்றது. சில வழமையான சுகாதாரச் செய்கைகள் நல்ல பழக்கங்களாகவும் சுகாதாரம் பேணாமை வெறுப்பை ஊட்டுவதாகவும் மரியாதைக் குறைவாகவும் சிலநேரங்களில் அச்சுறுத்தலாகவும் சமூகத்தால் எடுத்துக்கொள்ளப் படுகிறது.  

## மேலும் பார்க்க
- உணவுச் சுகாதாரம்
- முதியோர் சுகாதாரம்
- வாய்ச் சுகாதாரம்
- தொழில்சார் சுகநலம்
# ஔவையார் பாடல்கள்


**ஔவை பாடல்கள்** என்னும் குறிப்பு ஔவையார் பாடல்களின் தொகுப்பு நூலைக் குறிக்கும். சங்கப்பாடல்களை விடுத்துச் சில நூல்கள் ஔவையாரின் பாடல்களை விருப்பம்போல் தொகுத்து வெளியிட்டுள்ளன. இவற்றை இங்கு வரன்முறைப் படுத்திக்கொள்கிறோம்.  
1. ஔவையார் சங்கப்பாடல்கள்
1. ஔவையார் தனிப்பாடல்கள்
1. ஆத்திசூடி, கொன்றைவேந்தன், மூதுரை, நல்வழி - இவை 12ஆம் நூற்றாண்டு நூல்கள்
1. அசதிக்கோவை, பந்தன் அந்தாதி - இவை 17ஆம் நூற்றாண்டு நூல்கள்
1. விநாயகர் அகவல், ஞானக்குறள் - இவை 14ஆம் நூற்றாண்டு ஔவையார் பாடியவை
1. கல்வி ஒழுக்கம், நன்னூற்கோவை, நான்மணிக்கோவை, நான்மணி மாலை, அருந்தமிழ் மாலை, தரிசனப்பத்து, பிடக நிகண்டு - நூல்கள் கிடைக்கவில்லை.
## கருவிநூல்
- மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 1, 2005
# இலங்கையில் எச்.ஐ.வி/எயிட்ஸ்

மற்ற நாடுகளுடன் ஒப்பிடுகையில் **இலங்கையில் எச்.ஐ.வி/எயிட்ஸ்** தாக்கமும் பரவல் விகிதமும் குறைவாக உள்ளது. ஆனாலும், ஆபத்திற்குட்படக்கூடிய வாய்ப்பும் உள்ளது. பாலியற் தொழிலும் ஓரினச் சேர்க்கையும் இலங்கையில் எச்.ஐ.வி/எயிட்ஸ் பரவுவதற்கு முக்கிய காரணிகளாக உள்ளன.  

2001 இல் எச்.ஐ.வி/எயிட்சுடன் வாழ்வோர் எண்ணிக்கை 7500 ஆக இருந்தது 2011 இல் 2800 ஆக குறைந்துள்ளது. இதனால் எச்.ஐ.வி/எயிட்சுடன் வாழ்வோரைக் கொண்ட 162 நாடுகளில் இலங்கை 129வது இடத்தில் உள்ளது. இலங்கையில் எச்.ஐ.வி/எயிட்ஸ் பரவல் விகிதம் 0.1 வீதமாகக் காணப்படுகையில் பெண்கள் நோய்த்தாக்கத்திற்குள்ளாகும் வீதம் கூடுதலாகக் காணப்படுகிறது. எச்.ஐ.வி/எயிட்சுடன் வாழும் ஆண், பெண் விகிதம் 1.4 க்கு 1 என உள்ளது.